Ουρανοπίθηκος ο μακεδονικός

Ο ουρανοπίθηκος ο μακεδονικός (Ouranopithecus macedoniensis), είναι το αρχαιότερο γνωστό ανθρωποειδές που έζησε στον ελλαδικό χώρο πριν περίπου 10 εκατομμύρια χρόνια.

Ταξινόμηση - τοποθεσίες ανεύρεσης 
 Είναι ένα προϊστορικό είδος ανθρωποειδούς της Ύστερης Μειόκαινου περιόδου της Ελλάδας. Ήταν φυτοφάγος και έμοιαζε εξωτερικά με γορίλα. Πιθανολογείται ως συγγενικό είδος με προγόνους του σύγχρονου ανθρώπου, όμως δεν αποτελεί άμεσο πρόγονο.
 Αυτό το είδος ουρανοπίθηκου (αγγλικά: Ouranopithecus) έχει βρεθεί σε τρεις περιοχές της Βόρειας Ελλάδας.  Η πιο γνωστή τοποθεσία είναι στην Κοιλάδα του Αξιού ποταμού (Ravin de la Pluie). Οι άλλες περιοχές είναι στη Χαλκιδική και στο Ξηροχώρι.  
 Ο ουρανοπίθηκος ο μακεδονικός είναι γνωστός από μια μεγάλη συλλογή απολιθωμάτων κρανίων.  Τα ευρήματα έχουν χρονολογηθεί στα τέλη της Μειόκαινου Εποχής, μεταξύ των ετών 9.600.000 με 8.700.000 από σήμερα, λίγο νωρίτερα από ό,τι τα αντίστοιχα ευρήματα στην Τουρκία (Ouranopithecus turkae). Για κάποιους το γεγονός αυτό δείχνει ότι ο  ουρανοπίθηκος ο τουρκικός είναι ο άμεσος απόγονος του ουρανοπίθηκου του μακεδονικού αν και είναι γενικά αποδεκτό ότι είναι σε αδελφές ταξινομικές βαθμίδες.

Ετυμολογία 
Το συγκεκριμένο επίθετο macedoniensis οφείλεται στην ανακάλυψη των απολιθωμάτων του παρόντος ανθρωποειδούς, στην Μακεδονία.

Κατοικία - φυσικό περιβάλλον 
Η εξέταση των οδοντικών υπολειμμάτων  του ουρανοπίθηκου του μακεδονικού, αλλά και άλλων συναφών ευρημάτων από διάφορα άλλα ζωικά είδη στην περιοχή (όπως βοοειδών) δείχνουν ότι ο ουρανοπίθηκος ο μακεδονικός ζούσε σε βιότοπο με χαμηλή κάλυψη σε δέντρα και με πλούσια ποώδη στρώματα.

Μορφολογία 
Ο ουρανοπίθηκος ο μακεδονικός είχε μεγάλο, ευρύ πρόσωπο με εμφανή υπερκόγχια σπείρα.  Είχε, επίσης, τετράγωνου σχήματος κοίλωμα οφθαλμού. Πιθανόν επίσης να είχε  σχετικά μεγάλου μεγέθους σώμα.  Τα υπάρχοντα κρανιακά αποδεικτικά στοιχεία είναι λίγα, αλλά η οδοντοφυΐα του πιθανόν να δείχνει ακραία σεξουαλικό διμορφισμό, σε πολύ μεγαλύτερο βαθμό από ό, τι εκείνον που παρατηρήθηκε σε οποιαδήποτε άλλα υφιστάμενα αποδεικτικά στοιχεία μεγάλων πιθήκων. Επίσης, ήταν μάλλον τετράποδος.  Δεν είναι δυνατόν να υποθέσουμε με σιγουριά αν χρησιμοποιούσε τα δέντρα για μεταφορά ή διαμονή, αλλά φαίνεται πιθανό ότι το έκανε. Η στρώση αδαμαντίνης των γομφίων του ήταν αρκετά παχιά και είχε χαμηλές ακμές.  Ο αρσενικός ουρανοπίθηκος ο μακεδονικός είχε μεγάλους κυνόδοντες με διάτμηση των κάτω προγομφίων.

Διατροφή 
Με βάση την βαριά σκαμμένη επιφάνεια του δεύτερου γομφίου, οι ερευνητές υποθέτουν ότι η διατροφή του ουρανοπίθηκου του μακεδονικού, αποτελούνταν από κάπως σκληρότερα τρόφιμα, όπως τα καρύδια ή τους κονδύλους.

Συμπεριφορά 
Η συμπεριφορά του ανθρωποειδούς αυτού ζώου, είναι πολύ δύσκολο να αναφερθεί για είδη που έχουν μικρή ποικιλία σε ευρήματα.  Είναι λογικό να υποθέσουμε ότι μπορεί να ήταν είτε μοναχικό, είτε ζούσε μαζί με μια μεγαλύτερη ομάδα διαβίωσης.  Το μεγάλο μέγεθος του σώματος μπορεί να έκανε τη αναρρίχησή του σε δέντρα δυσκολότερη, ώστε να τον καθιστά επίγειο τροφοσυλλέκτη, αλλά όλα αυτά μπορεί να είναι απλές λογοτεχνικές εικασίες.

Παραπομπές

Δείτε επίσης
 Γραικοπίθηκος

Ελληνική προϊστορία
Ανθρωπίδες
Προϊστορικά θηλαστικά